Але напрыканцы нас чакала вялiкая вада. На Палессi не толькi маляўнiчыя краявiды, мясцовыя жыхары выклiкаюць безумоўны iнтарэс. Iхняя гутарка ўвабрала ў сябе словы з розных моваў. Можна не быць лiнгвiстам, каб гэта зразумець. Беларуская аснова з яскравым дадаткам украiнскiх, польскiх, рускiх i нават нямецкiх словаў. Рэдка дзе яшчэ можна ўбачыць гэтакiя паселiшчы з укладам жыцця былых часоў i старадаўнiх промыслаў. Напрыканцы першага дня крыху заблудзiлi ў сетцы каналаў. Частка з iх перакапаныя i асушаныя.